Poopó järv

Poopó on äravooluta soolajärv Boliivias umbes 130 km Oruro linnast lõuna pool. Järve pindala on muutlik, keskmiselt umbes 1340 km². Järve suubub Desaguadero jõgi, mis on ainus Titicaca järvest välja voolav jõgi. 
Poopó järve lõunaosast voolab välja ainult üks oja, mis voolab lääne suunas ja lõpeb Salar de Coipasa soolakus.

Et veetaseme üldkõrgus on väga suur (3686 m üle merepinna), järve sügavus väga väike (alla 3 meetri) ja kliima väga kuiv, siis mõjutab Poopó järve veetaset isegi väike sademete hulga muutus. Järve suurim pindala on umbes 2500 km², mis on võrreldav Lõuna-Ameerika suuremate soolajärvede pindalaga. 

Poopó järv on mitmete rändlindude, sealhulgas flamingode puhkekoht.

Suurvee ajal ujutab Poopó üle läheduses paiknevad Salar de Uyuni ja Salar de Coipasa soolakud.

Kategooria:Boliivia järved
Kategooria:Soolajärved